CELEX: 32007R0786
Language: lt
Date: 2007-07-04 00:00:00
Title: 2007 m. liepos 4 d. Komisijos reglamentas (EB) Nr. 786/2007 dėl leidimo naudoti endo-1,4-beta-mananazę EC 3.2.1.78 (Hemicell) kaip pašarų priedą   (Tekstas svarbus EEE)

5.7.2007   
            
            
               LT
            
            
               Europos Sąjungos oficialusis leidinys
            
            
               L 175/8
            
         
      KOMISIJOS REGLAMENTAS (EB) Nr. 786/2007
   2007 m. liepos 4 d.
   dėl leidimo naudoti endo-1,4-beta-mananazę EC 3.2.1.78 (Hemicell) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti endo-1,4-beta-mananazės EC 3.2.1.78 (Hemicell) preparatą, gautą iš Bacillus lentus (ATCC 55045), kaip pašarų priedą mėsiniams viščiukams, priskirtiną priedų kategorijai „zootechniniai priedai“.
            
         
               (4)
            
            
               Europos maisto saugos tarnyba (toliau – tarnyba) 2006 m. lapkričio 21 d. nuomonėje padarė išvadą, kad endo-1,4-beta-mananazės EC 3.2.1.78 preparatas, gautas iš Bacillus lentus (ATCC 55045) (Hemicell), neturi neigiamos įtakos gyvūnų sveikatai, žmonių sveikatai ar aplinkai (2). Ji taip pat padarė išvadą, kad tas preparatas nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Tarnybos nuomonėje rekomenduojamos atitinkamos naudotojų saugos priemonės. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta pagal Reglamentą (EB) Nr. 1831/2003.
            
         
               (5)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. liepos 4 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Gyvūnų pašaruose naudojamų priedų, produktų ar medžiagų mokslinės grupės nuomonė dėl fermentinio preparato Hemicell® Feed Enzyme (beta-D-mananazė) kaip mėsiniams viščiukams skirto pašarų priedo saugumo ir veiksmingumo pagal Reglamentą (EB) Nr. 1831/2003. Priimta 2006 m. lapkričio 21 d. EFSA leidinys (2006) 412, 1–12.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (Prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetas/kg visaverčio pašaro, kurio drėgnumas yra 12 %
               
            
                  Zootechninių priedų kategorija. Funkcinė grupė: virškinimo stimuliatoriai
               
            
                  4a3
               
               
                  
                     ChemGen Corp., atstovaujama Disproquima S.L.
                  
               
               
                  Endo-1,4-beta-mananazė
                  EC 3.2.1.78 (Hemicell)
               
               
                  
                               
                           
                           
                              Priedo sudėtis:
                              Endo-1,4-beta-mananazės, gautos iš Bacillus lentus (ATCC 55045), preparatas, kurio mažiausias aktyvumas:
                              skysto pavidalo:
                              7,2 × 105 U (1)/ml
                           
                        
                               
                           
                           
                              Veikliosios medžiagos apibūdinimas:
                              Endo-1,4-beta-mananazė, gauta iš Bacillus lentus (ATCC 55045)
                           
                        
                               
                           
                           
                              Analizės metodas (2)
                              
                              Redukuojančių cukrų bandymas, siekiant nustatyti endo-1,4-beta-mananazę, taikant kolorimetrinę reakciją su dinitrosalicilo rūgšties reagentu redukuojančių cukrų išeigos nustatymui.
                           
                        
               
                  Mėsiniai viščiukai
               
               
                  —
               
               
                  79 200 U
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Tvarkant produktą naudojami apsauginiai akiniai ir kvėpavimo apsauga.
                           
                        
                              3.
                           
                           
                              Skirtas naudoti kombinuotuosiuose pašaruose, kuriuose yra daug galaktomananų turinčios hemiceliuliozės (pvz., soja, kukurūzai)
                           
                        
               
                  2017 m. liepos 25 d.
               
            
         (1)  Vieno vieneto aktyvumas apibrėžiamas kaip fermento kiekis, kuris pagamina 0,72 mikrogramus redukuojančių cukrų (manozės ekvivalentai) per minutę iš manano turinčio substrato (saldžiosios ceratonijos derva), esant 7,5 pH ir 40 °C.
      
         (2)  Informacija apie analizės metodus pateikiama šiuo Bendrijos etaloninės laboratorijos adresu: www.irmm.jrc.be/html/crlfaa/